Μονοθεϊστικός Πεντηκοστιανισμός

Ο Μονοθεϊστικός ή Αντιτριαδικός Πεντηκοστιανισμός είναι ένας αντιτριαδικός δογματικός κλάδος του Πεντηκοστιανισμού. Οι Εκκλησίες που τον αποτελούν, σε αντίθεση με τους υπόλοιπους Πεντηκοστιανούς, δεν δέχονται το δόγμα της Αγίας Τριάδας. Πιστεύουν ότι υπάρχει μόνο ένα πρόσωπο στη Θεότητα, ο Ιησούς Χριστός.Η Παγκόσμια Ενωμένη Πεντηκοστιανή Εκκλησία το θέτει ως εξής: «Ο Πατέρας, ο Υιός, και το Άγιο Πνεύμα δεν είναι ονόματα των χωριστών προσώπων, αλλά τίτλοι των θέσεων που κατέχει ο Θεός. . . Οι απόστολοι κατάλαβαν ότι το όνομα Ιησούς ήταν αυτό που έπρεπε να χρησιμοποιείται στο βάπτισμα, και από την ημέρα που Εκκλησία του Θεού καθιερώθηκε (την ημέρα της Πεντηκοστής) μέχρι το τέλος της διακονίας της, βάφτισαν όλα τα έθνη. . .στο όνομα του Κυρίου Ιησού Χριστού.» The Apostles' Doctrine, United Pentecostal Church International.

Ιστορία

Αυτή η ιδέα αναπτύχθηκε από ένα κήρυγμα του R.Ε.McAlister (που είχε ιδρύσει την πρώτη Καναδική Εκκλησία της Πεντηκοστής) το 1913. Ο McAlister κήρυξε ότι στο βιβλίο των Πράξεων των Αποστόλων και στις Επιστολές, το βάπτισμα πραγματοποιούταν στο όνομα του Ιησού Χριστού και χωρίς να χρησιμοποιείται το όνομα του Πατρός και του Υιού και του Αγίου Πνεύματος, όπως έγραφε στο εδάφιο Ματθαίος 28:19«Αφού, λοιπόν, πορευτείτε, κάντε μαθητές όλα τα έθνη, βαπτίζοντάς τους στο όνομα του Πατέρα και του Υιού και του Αγίου Πνεύματος» Ματθαίος 28:19.

Αργότερα, και άλλοι ενώθηκαν με τον McAllister, υποστηρίζοντας πως ο Χριστός περιείχε το σύνολο της Θεότητας και ότι το βάπτισμα στο όνομα μόνο του Ιησού Χριστού ήταν επαρκές.«Στις τέσσερις μνημονεύσεις της τέλεσης του Χριστιανικού βαπτίσματος στο Βιβλίο των Πράξεων, έχουμε αναφορά του ονόματος Ιησούς σε καθεμία από αυτές, ενώ η απουσία των λέξεων Πατέρας, Υιός, και Άγιο Πνεύμα από τις Γραφές είναι ευδιάκριτη». Frank J Ewart

Εκκλησίες της Ενότητας

Το σύνολο των μελών των Εκκλησιών του Μονοθεϊστικού Πεντηκοστιανσιμού είναι γύρω στα 24 εκατομμύρια σε όλο τον κόσμοΈρικ Πάτερσον, Ένμουντ Ρίμπαρτσικ, The Future of Pentecostalism in the United States, Lexington Books, Νέα Υόρκη, 2007, σελ. 124, ISBN 978-0-7391-2102-3.Οι Μονοθεϊστές (όπως αυτοαποκαλούνται) Πεντηκοστιανοί είναι μειοψηφία εντός του Πεντηκοστιανισμού. Υπολογίζεται πως αποτελούν μόνο το 3,4% με 6,8% του συνόλου των Πεντηκοστιανών παγκοσμίως. Βλέπε bbc.co.uk..

Στις Εκκλησίες του περιλαμβάνονται οι:
Παγκόσμια Ενωμένη Πεντηκοστιανή Εκκλησία
Πεντηκοστιανές Συνάξεις σε όλο τον Κόσμο

Μερικές φορές αναφέρονται ως Εκκλησίες Μόνο του Ιησού (Jesus Only).

Υποσημειώσεις

Κατηγορία:Πεντηκοστιανισμός
Κατηγορία:Αντιτριαδισμός